Gruppen hadde to par vinger som noen ganger hadde tydelige fargede bånd eller flekker. Vingene var "stilkede" ved roten, årene Subcosta og Radius lå svært nær hverandre, og det var tallrike tverr-årer. Hos noen var vingene sigdformede. Pronotum kunne ha et par piggete utvekster. Munndelene var av en sugende type. Bakkroppen var lang og tynn. Noen av artene kunne bli svært store.